हिम्मत देख की थी शादी, चॉकलेट में केकड़े उबालकर खाना पसंद
देश के पीएम और श्रीलंका के कई बड़े नेताओं की हत्या के जिम्मेदार प्रभाकरण के जिंदा होने के दावे ने पूरी दुनिया को चौंका दिया है।
देश के पीएम और श्रीलंका के कई बड़े नेताओं की हत्या के जिम्मेदार प्रभाकरण के जिंदा होने के दावे ने पूरी दुनिया को चौंका दिया है।
देश के पूर्व पीएम राजीव गांधी की हत्या लिट्टे ने की। ‘लिट्टे’ को संयुक्त राष्ट्र आतंकी संगठन मानता है। लिट्टे के फैलाए गृहयुद्द में 1500 भारतीय सैनिक समेत कुछ 1 लाख लोग मारे गए थे।
स्टोरी में आगे बढ़ने से पहले पोल पर अपनी राय देते चलिए और यह भी जानिए की प्रभाकरण के जिंदा होने के दावे पर लोगों की क्या राय है..
लिट्टे के गृहयुद्ध में 1 लाख से ज्यादा लोगों की हुई थी मौत 
2009 में लिट्टे प्रमुख प्रभाकरण की मौत के साथ श्रीलंका में गृहयुद्ध और खून-खराबा रुक गया। लिट्टे भी इतिहास बनकर रह गया।
लेकिन इस खतरनाक संगठन के चीफ के बारे में एक नए दावे ने सबको सकते में ला दिया है। तमिलनाडु के एक बड़े नेता ने दावा किया है कि प्रभाकरण जिंदा और सही-सलामत है। वह भारत में ही रह रहा है और जल्द ही लोगों के सामने आएगा।
प्रभाकरण की सेना में शराब और सेक्स पर था बैन
एक क्लर्क के बेटे से श्रीलंका के सबसे बड़े बागी बने प्रभाकरण का संगठन अपने कड़े अनुशासन के लिए जाना जाता था। लिट्टे में उसने 50 हजार से ज्यादा लड़ाकों जोड़ लिया था। खास बात यह थी कि उसने अपनी सेना में महिलाओं को भी बराबर मौके दिए।
लेकिन किसी भी सैनिक के लिए नशा करना या शारीरिक संबंध बनाना प्रतिबंधित था। कोई ऐसा करते पकड़ा जाता तो प्रभाकरण उसे मौत की सजा देता था। एक बार आपसी प्रेम में पड़ने के चलते उसने अपने दो बॉडीगार्ड्स को मौत की सजा दी।
लड़की के प्यार में पड़ तोड़ा अपना नियम, शादी की
बाहर से सख्त दिखने की कोशिश करने वाले प्रभाकरण अंदर ही अंदर भावुक किस्म का व्यक्ति था। उसने अपने लड़ाकों के लिए शादी न करने का नियम बनाया था।
लेकिन एक लड़की को देख कर वह इस पर मोहित हो गया और दोनों ने शादी कर ली। दरअसल, होली के लिए इराम्बू नाम की लड़की ने प्रभाकरण पर रंग से भरी बाल्टी उड़ेल दी। प्रभाकरण उस लड़की की हिम्मत से काफी प्रभावित हुआ और अपने ही बनाए नियम को तोड़ कर शादी कर ली।
बाद में इराम्बू भी प्रभाकरण को लिट्टे का काम में मदद करने लगी। प्रभाकरण ऐसी ही लड़की को अपना लाइफ पार्टनर बनाना चाहता था। उसने अपने दोनों बेटों को भी इसी काम में लगाया।
खुद को समझता था महाभारत का भीम
लिट्टे प्रमुख प्रभाकरण धार्मिक प्रवृत्ति का था। वह अक्सर महाभारत पढ़ा करता था। श्रीलंका की 'डेली एफटी' की एक रिपोर्ट में बताया गया है कि उस पर महाभारत का बहुत प्रभाव था। वह खुद को भीम के किरदार में देखा करता था।
महाभारत पर बनी एक तमिल फिल्म उसकी पंसदीदा फिल्म थी। उसके एक गाने को प्रभाकरण अक्सर गुनगुनाता था। उसके अलावा प्रभाकरण को तमिल इतिहास की किताबें पढ़ने का भी शौक था।
पत्नी और दोनों बेटों के साथ मरने का दावा
2009 में श्रीलंकाई सेना ने दावा किया उसने प्रभाकरण को मार गिराया है। साथ ही उसके दोनों बेटे और पत्नी की भी मौत की जानकारी दी गई। प्रभाकरण की एक फोटो भी जारी की गई। जिसके बाद पूरी दुनिया ने प्रभाकरण को मरा हुआ मान लिया था। तमिल नेता के दावे के बाद श्रीलंका सेना की थ्योरी पर सवाल उठ रहे हैं। हालांकि, श्रीलंका का कहना है कि वो मामले की जांच करेगा।
सुभाषचंद्र बोस को मानता था आदर्श
श्रीलंका के भीतर एक अलग तमिल राष्ट्र के लिए लड़ने वाला प्रभाकरण नेताजी सुभाषचंद्र बोस को अपना आदर्श मानता था। वह ‘आजाद हिंद फौज’ की तरह दस्ता बनाना चाहता था।
चॉकलेट में केकड़ा उबालकर खाना था लिट्टे प्रमुख को पसंद
बागी होने के बाद प्रभाकरण ने अपनी ज्यादातर जिंदगी जंगलों और समुद्री तटों पर बिताई। वो अच्छे खाने का शौकीन था। उसे चाइनीज़ फूड काफी पंसद था। लेकिन जब जंगलों में मोर्चे पर उसे पंसद का खाना नहीं मिलता था, तब प्रभाकरण केकड़ा और चॉकलेट उबाल कर खाता। उसे यह कॉम्बिनेशन भी काफी पंसद था।